வையக மடந்தைமார்க்கும், நாகர் கோதையர்க்கும், வானத் தெய்வ மங்கையர்க்கும், எல்லாம், திலகத்தைத் திலகம் செய்தார். 16 சின்னப் பூ, செருகும் மென் பூ, சேகரப் போது, கோது இல் கன்னப் பூ,கஞல, மீது, கற்பகக் கொழுந்து மான மின்ன, பூஞ் சுரும்பும் வண்டும் மிஞிறும் தும்பிகளும் பம்ப, புன்னைப் பூந் தாது மானும் பொற் பொடி அப்பிவிட்டார் 17 தோழியர் சீதைக்கு அயினி சுற்றி காப்பு இடுதல் நெய் வளர் விளக்கம் ஆட்டி, நீரொடு பூவும் தூவி